----

----

I Informācija

Komisija

----

Euro maiņas kurss (1)

2006. gada 12. maijs

(2006/C 113/01)

1 euro= 

----

(1)

Datu avots: atsauces maiņas kursu publicējusi ECB.

----

----

VALSTS ATBALSTS — KIPRA

Valsts atbalsts Nr. C 10/2006 (ex N 555/2005) — Cyprus Airways — Pārstrukturēšanas plāns

Uzaicinājums iesniegt apsvērumus saskaņā ar EK Līguma 88. panta 2. punktu

(2006/C 113/02)

(Dokuments attiecas uz EEZ)

Ar 2006. gada 22. marta vēstuli, kas autentiskā valodā ir pievienota šim kopsavilkumam sekojošajās lappusēs, Komisija ir paziņojusi Kiprai par lēmumu uzsākt EK Līguma 88. panta 2. punktā paredzēto procedūru attiecībā uz iepriekš minēto valsts atbalstu.

Ieinteresētās personas var iesniegt apsvērumus par atbalsta pasākumu, attiecībā uz kuru Komisija uzsāk procedūru, viena mēneša laikā pēc šā kopsavilkuma un tam pievienotās vēstules publicēšanas dienas, adresējot tos:

Šie apsvērumi tiks paziņoti Kiprai. Ieinteresētā persona, kas iesniedz apsvērumus, var rakstiski pieprasīt, lai tās identitāte netiktu atklāta, norādot šādas prasības iemeslus.

KOPSAVILKUMS

Procedūra

Ar nedatētu vēstuli, kas Komisijā reģistrēta 2005. gada 9. novembrī (DG TREN A/28405), un saskaņā ar EK Līguma 88. panta 3. punktu un saistībām sakarā ar glābšanas atbalstu (N69/2005), ko Komisija 2005. gada 3. maijā (Lēmums (2005)1322) atļāvusi piešķirt Cyprus Airways, Kipras iestādes paziņoja Eiropas Komisijai par Cyprus Airways Ltd. pārstrukturēšanas plānu. Komisija 2005. gada 18. novembrī (D(05)125084) lūdza Kipras iestādes sniegt papildu paskaidrojošu informāciju. Kipras iestādes atbildēja uz Komisijas jautājumiem ar 2006. gada 23. janvāra vēstuli, kas reģistrēta 2006. gada 24. janvārī (ar atsauces numuru DG TREN A/11819).

Pasākuma apraksts

Cyprus Airways izveidota 1947. gadā, un tās galvenie darbības veidi ir pasažieru un kravas aviopārvadājumi un citi ar gaisa transportu saistīti pakalpojumi. Galvenais uzņēmuma akcionārs ir Kipras valdība (69,62 %), bet pārējās akcijas pieder aptuveni 4 200 nelieliem privātiem ieguldītājiem. Cyprus Airways flotē šobrīd ir 11 gaisa kuģi, kuri nodrošina regulāru gaisa satiksmi uz 26 galamērķiem Eiropā un Tuvajos Austrumos (1). Aviosabiedrība 2004. gadā pārvadāja 1 772 552 pasažierus, veicot vairāk nekā 3 427 miljonus pasažierkilometru.

Paziņotais pārstrukturēšanas plāns ir vairāku atsevišķu, bet savstarpēji papildinošu elementu kopums, kas izstrādāts, lai atjaunotu uzņēmuma ilgtermiņa rentabilitāti. Šie elementi ir:

Ilgtermiņa aizdevums 55 miljonu CYP (96 miljoni EUR) apmērā

Šis aizdevums ar komercnoteikumiem un Kipras valdības garantiju būs uz desmit gadiem un pirmām kārtām tiks izmantots, lai atmaksātu īstermiņa aizdevumu 30 miljonu CYP (51 miljons EUR) apmērā, kas tika ņemts pēc glābšanas atbalsta apstiprināšanas 2005. gada maijā. Pēc tam aizdevuma atlikums tiks izmantots aviosabiedrības pārstrukturēšanai.

Eurocypria pārdošana

Cyprus Airways čartera meitasuzņēmumu pārdos valdībai par neatkarīga eksperta noteiktu cenu. Šī cena sākotnēji tiek lēsta kā 15 miljoni CYP (26 miljoni EUR). Tā rezultātā Eurocypria atdalīsies no Cyprus Airways grupas un darbosies kā pilnīgi atsevišķa struktūra. Tas nozīmē, ka arī pārdošanas ieņēmumus, kurus Cyprus Airways saņems no valdības, varēs izmantot aviosabiedrības pārstrukturēšanai.

Pārstrukturēšanas aizdevumu (un ieņēmumus no Eurocypria pārdošanas) paredzēts izmantot šādi:

Izmaksu samazināšana

Pārstrukturēšanas plāna pirmajos 24 mēnešos galvenā vērība tiks pievērsta izmaksu samazināšanai un atsevišķu ieņēmumu palielināšanai. Valdība un uzņēmuma vadība lēš, ka kopējās izmaksas vajadzētu samazināt par 13 %. To panāks, samazinot darbinieku skaitu aptuveni par 20 % un tajā pašā laikā samazinot uzņēmumā paliekošo darbinieku algu vidēji par 15 %. Tas nozīmē, ka no 1 840 uzņēmuma darbiniekiem (2005. gada 1. septembra dati) 385 tiks atlaisti saskaņā ar pārstrukturēšanas plānu. Šī atlaišana gada laikā ļaus ietaupīt apmēram 7 miljonus CYP (12 miljoni EUR). Turklāt aptuveni par 4,6 miljoniem CYP (8 miljoni EUR) tiks samazināti pastāvīgie personāla izdevumi.

Kapitāla palielināšana

Pārstrukturēšanas plāna nākamā daļa, ko paredzēts īstenot 18 mēnešus pēc plāna uzsākšanas, ir kapitāla palielināšana par 14 miljoniem CYP (24 miljoni EUR). Gaidāms, ka tajā proporcionāli akciju daļai piedalīsies visi akcionāri (gan valsts, gan nelielie, principā individuālie akcionāri). Valsts ieguldīs 9,8 miljonus CYP (17 miljoni EUR), bet privāto akcionāru ieguldījums šajā kapitāla palielināšanā būs aptuveni 4,2 miljoni CYP (7,3 miljoni EUR).

Atbalsta pasākuma novērtējums

Komisija atzīst, ka ar pārstrukturēšanas plānu no valsts resursiem tiek piešķirtas priekšrocības (aizdevuma garantija no valsts) atsevišķai uzņēmējsabiedrībai — Cyprus Airways. Šīs priekšrocības ietekmē tirdzniecību starp dalībvalstīm un apdraud vai var apdraudēt konkurenci. Turklāt Komisija šobrīd nevar izslēgt iespēju, ka citi plāna aspekti (Eurocypria pārdošana, plānotā kapitāla palielināšana) ir saistīti ar valsts atbalstu. Tādējādi Komisija atzīst, ka pārstrukturēšanas plānā ir elementi, kas uzskatāmi par atbalstu saskaņā ar EK Līguma 87. panta 1. punktu.

Tādēļ Komisijai jāizlemj, vai plāns ir saderīgs ar piemērojamiem Kopienas tiesību aktiem, 2004. gada Kopienas pamatnostādnēm par valsts atbalstu grūtībās nonākušu uzņēmumu glābšanai un pārstrukturēšanai (2).

Komisijai pēc plāna pārbaudes radušās šaubas par dažiem tā aspektiem.

Komisijai šaubas izraisa Eurocypria pārdošana valstij un tas, kā noteikta pārdošanas cena. Ja par Eurocypria netiks samaksāta tirgus cena, tad šo summu varēs uzskatīt par valsts atbalstu.

Komisijai šaubas izraisa arī tas, ka kapitāla palielināšanu paredzēts īstenot 18 mēnešus pēc pārstrukturēšanas plāna uzsākšanas. Komisija vēlētos izprast, kādus kritērijus un parametrus piemēros, lai virzītu šo kapitāla palielināšanu. Šobrīd Komisija nevar izslēgt iespēju, ka valsts dalība šajā kapitāla palielināšanā būtu uzskatāma par valsts atbalstu.

Komisija šaubās, vai ar plāna palīdzību izdosies atjaunot uzņēmuma ilgtermiņa rentabilitāti pēc iespējas īsākā laikā un bez nepieciešamības pēc papildu atbalsta nākotnē. Plāns pamatojas uz apjomīgu izmaksu samazināšanu un aviosabiedrības pārorientēšanu tirgū. Plānā paredzēts ilgtermiņa aizdevums, kas jāatmaksā 10 gadu laikā. Komisijai nav pietiekami daudz informācijas, lai varētu izvērtēt, vai finanšu plāns ir pieņemams, vai tas balstīts uz pamatotiem pieņēmumiem un vai aviosabiedrības rentabilitāte tiks atjaunota.

Komisija šaubās, vai ierosinātie kompensācijas pasākumi ir pietiekami, lai atsvērtu atbalsta izraisītos tirgus traucējumus. Plānā paredzēts, ka pēc pārstrukturēšanas saglabāsies tā pati Cyprus Airways flote un maršrutu tīkls kā pirms tam. Tomēr tiks pārdots tās čartera meitasuzņēmums Eurocypria (4 gaisa kuģi). Bez tam tiks slēgts cits meitasuzņēmums HellasJet, un tā trīs gaisa kuģi vairs netiks izmantoti. Komisija šaubās, vai Kipras ierosinātie kompensācijas pasākumi, jo īpaši Eurocypria pārdošana Cyprus Airways galvenajam akcionāram, ir pietiekami. Komisija būtu jo īpaši ieinteresēta uzklausīt Cyprus Airways konkurentu viedokli par šo jautājumu.

Komisija šaubās arī par to, vai atbalsta elementi pārstrukturēšanas plānā ir iekļauti minimāli (kā tas prasīts pamatnostādnēs), ņemot vērā to, ka Komisija vēl nav izlēmusi, vai ieņēmumi no Eurocypria pārdošanas vai plānotā kapitāla palielināšana uzskatāmi par valsts atbalstu.

Parasti tāda lieluma uzņēmumā kā Cyprus Airways pašu ieguldījums pārstrukturēšanas izmaksās būtu aptuveni 50 %. Cyprus Airways plānā skaidrā naudā ieguldīs 7 miljonus CYP (12 miljoni EUR), kam Kipras iestādes prasa pievienot 15 miljonus CYP no Eurocypria pārdošanas ieņēmumiem, kā arī 4,2 miljonus CYP privāto akcionāru kapitāla no rekapitalizācijas, ko paredzēts īstenot 18 mēnešus pēc pārstrukturēšanas sākuma. Komisijai šaubas izraisa šis pašu ieguldījuma lielums un tas, vai ieņēmumi no Eurocypria pārdošanas un kapitāla palielināšana ar valsts akcionāra palīdzību nevarētu būt uzskatāmi par valsts atbalstu.

Ņemot vērā iepriekš izklāstīto, Komisija šaubās par to, ka paziņotais pārstrukturēšanas plāns ir saskaņā ar piemērojamo glābšanas un pārstrukturēšanas pamatnostādņu noteikumiem. Tādēļ Komisija nolēmusi uzsākt oficiālu izmeklēšanas procedūru atbilstīgi Regulas (EK) Nr. 659/1999 4. panta 4. punktam. Komisija izbeigs procedūru, pieņemot galīgo lēmumu.

Ņemot vērā iepriekš izklāstītos apsvērumus, Komisija, rīkojoties saskaņā ar EK Līguma 88. panta 2. punktā paredzēto procedūru, lūdz Kipras Republiku iesniegt apsvērumus un visu informāciju, kas varētu palīdzēt atbalsta novērtējumā.

Šādos apstākļos Komisija uzskata, ka visas attiecīgās ieinteresētās personas jālūdz iesniegt apsvērumus sakarā ar oficiālo izmeklēšanas procedūru atbilstīgi EK Līguma 88. panta 2. punktam.

VĒSTULES TEKSTS

“Η Επιτροπή επιθυμεί να πληροφορήσει την Κυπριακή Δημοκρατία ότι, αφού εξέτασε τις πληροφορίες που έδωσαν οι αρχές της χώρας σχετικά με το προαναφερόμενο μέτρο, αποφάσισε να κινήσει τη διαδικασία που προβλέπεται στο άρθρο 88 παράγραφος 2 της συνθήκης ΕΚ.

I.   ΔΙΑΔΙΚΑΣΙΑ

II.   ΤΟ ΓΕΝΙΚΟ ΠΛΑΙΣΙΟ ΤΗΣ CYPRUS AIRWAYS

Eurocypria Airlines

Zenon National Distribution Centre Ltd.

Hellas Jet S.A.

Cyprair Tours

Cyprus Airways (Duty Free Shops) Ltd.

Η χρηματοοικονομική κατάσταση

Εκπόνηση σχεδίου αναδιάρθρωσης

III.   ΛΕΠΤΟΜΕΡΗΣ ΠΕΡΙΓΡΑΦΗ ΤΩΝ ΠΡΟΤΕΙΝΟΜΕΝΩΝ ΜΕΤΡΩΝ ΕΝΙΣΧΥΣΗΣ

Μακροπρόθεσμο δάνειο 55 εκατ. CYP (95,8 εκατ. ευρώ)

Πώληση της Eurocypria

Περικοπές κόστους

Στρατηγικές παραγωγής εσόδων

Μεταβίβαση του τμήματος τροφοδοσίας (catering)

Αύξηση του κεφαλαίου

Αξιολόγηση του μέτρου

Ύπαρξη ενίσχυσης κατά την έννοια του άρθρου 87 παράγραφος 1 της συνθήκης ΕΚ

Νομική βάση της αξιολόγησης

Συμβιβάσιμος χαρακτήρας των προτεινόμενων μέτρων με την κοινή αγορά

Επιλεξιμότητα της επιχείρησης

Αποκατάσταση της μακροπρόθεσμης βιωσιμότητας

Αντισταθμιστικά μέτρα

Η ενίσχυση πρέπει να περιορίζεται στο ελάχιστο

Επίπεδο της ιδίας συμβολής

IV.   ΑΠΟΦΑΣΗ

Βάσει των ανωτέρω, η Επιτροπή, ενεργώντας σύμφωνα με τη διαδικασία που προβλέπεται στο άρθρο 88 παράγραφος 2 της συνθήκης ΕΚ, ζητεί από την Κυπριακή Δημοκρατία να υποβάλει τις παρατηρήσεις της και να της παράσχει όλες τις πληροφορίες εκείνες που θα ήταν χρήσιμες για την αξιολόγηση του προτεινόμενου σχεδίου αναδιάρθρωσης, εντός ενός μηνός από την ημερομηνία παραλαβής της παρούσας επιστολής. Ζητεί από τις αρχές της χώρας σας να διαβιβάσουν άμεσα αντίγραφο της παρούσας επιστολής στον δυνητικό αποδέκτη της ενίσχυσης.

Η Επιτροπή επιθυμεί να υπενθυμίσει στην Κυπριακή Δημοκρατία ότι το άρθρο 88 παράγραφος 3 της συνθήκης ΕΚ έχει ανασταλτικό αποτέλεσμα, και εφιστά την προσοχή σας στο άρθρο 14 του κανονισμού (ΕΚ) αριθ. 659/1999 του Συμβουλίου, το οποίο προβλέπει την δυνατότητα ανάκτησης από το δικαιούχο κάθε παράνομης ενίσχυσης.

Η Επιτροπή προειδοποιεί την Κυπριακή Δημοκρατία ότι θα ενημερώσει όλα τα ενδιαφερόμενα μέρη με δημοσίευση της παρούσας επιστολής και περίληψής της στην Επίσημη Εφημερίδα της Ευρωπαϊκής Ένωσης. Θα ενημερώσει επίσης τα ενδιαφερόμενα μέρη στις χώρες ΕΖΕΣ που έχουν υπογράψει την συμφωνία για τον ΕΟΧ, με δημοσίευση σχετικής ανακοίνωσης στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, καθώς και την εποπτεύουσα αρχή της ΕΖΕΣ με αποστολή αντιγράφου της παρούσας επιστολής. Όλοι οι ανωτέρω ενδιαφερόμενοι θα κληθούν να υποβάλουν τις παρατηρήσεις τους εντός ενός μηνός από την ημερομηνία της σχετικής δημοσίευσης.”

----

(1)  Atēnas, Londona (Getvika, Hītrova un Stansteda), Amsterdama, Brisele, Frankfurte, Maskava, Parīze, Cīrihe, Vīne, Birmingema, Mančestra, Milāna, Roma, Saloniki, Herakliona, Kaira, Telaviva, Beiruta, Damaska, Ammāna, Džida, Bahreina, Dubaja un Rijāda.

(2)OV C 244, 1.10.2004., 2. lpp.

(3)  Αθήνα, Λονδίνο (Heathrow και Stansted), Άμστερνταμ, Βρυξέλλες, Φρανκφούρτη, Μόσχα, Παρίσι, Ζυρίχη, Βιέννη, Birmingham, Manchester, Μιλάνο, Ρώμη, Θεσσαλονίκη, Ηράκλειο, Κάιρο, Τελ-Αβίβ, Βηρυτός, Δαμασκός, Αμάν, Jeddah, Bahrain, Dubai και Riyadh

(4)  Συμπεριλαμβανομένων των επιβατών που ταξιδεύουν δωρεάν, των επιβατών σε ναυλωμένες και τακτικές πτήσεις.

(5)  Αεροσκάφος και πλήρωμα.

(6)  2003: ζημία 6,4 εκατ. CYP, 2004: ζημία 10,2 εκατ. CYP + απαξίωση 7,6 εκατ. CYP.

(7)ΕΕ C 244 της 1.10.2004, σ. 2.

(8)  Το ποσό αυτό περιλαμβάνει τις δαπάνες για την απομάκρυνση του πλεονάζοντος προσωπικού συν πρόβλεψη επιπλέον 2,5 εκατ. CYP.

(9)   Επιχερηματικο απόρρητο.

(10)  Εφαρμογή των άρθρων 93 και 93 της συνθήκης ΕΚ και του άρθρου 61 της συμφωνίας για τον ΕΟΧ στις κρατικές ενισχύσεις στον τομέα των αεροπορικών μεταφορών (ΕΕ C 350 της 10.12.1994, σ. 5).

(11)  Το ποσό αυτό αποτελείται από 7 εκατ. CYP ιδίας συμβολής, 15 εκατ. CYP έσοδα από την πώληση της Eurocypria και 4,2 εκατ. CYP από ιδιώτες μετόχους.

----

----

Komisijas paziņojums saistībā ar Eiropas Parlamenta un Padomes 1994. gada 16. jūnija Direktīvas 94/25/EK īstenošanu par dalībvalstu normatīvo un administratīvo aktu tuvināšanu attiecībā uz izpriecu kuģiem īstenošanu

(2006/C 113/03)

(Dokuments attiecas uz EEZ)

(Saskaņoto standartu nosaukumu un numuru publicēšana saskaņā ar direktīvu)

PIEZĪME:

Sīkāka informācija par saskaņotajiem standartiem Internet tīklā ir atrodama adresē:

http://europa.eu.int/comm/enterprise/newapproach/standardization/harmstds/

----

(1)  ESO: Eiropas standartizācijas organizācijas:

(2)OV L 204, 21.7.1998., 37. lpp.

(3)OV L 217, 5.8.1998., 18. lpp.

----

----

Iepriekšējs paziņojums par koncentrāciju

(Lieta Nr. COMP/M.4167 — Mitsui/Vopak)

Lieta, kas pretendē uz vienkāršotu procedūru

(2006/C 113/04)

(Dokuments attiecas uz EEZ)

----

(1)OV L 24, 29.1.2004., 1. lpp.

(2)OV C 56, 5.3.2005., 32. lpp.

----

----

Iepriekšējs paziņojums par koncentrāciju

(Lieta Nr. COMP/M.4219 — ABN Amro/Nextiraone Europe)

Lieta, kas pretendē uz vienkāršotu procedūru

(2006/C 113/05)

(Dokuments attiecas uz EEZ)

----

(1)OV L 24, 29.1.2004., 1. lpp.

(2)OV C 56, 5.3.2005., 32. lpp.

----

----

Iebildumu necelšana pret paziņoto koncentrāciju

(Lieta Nr. COMP/M.4133 — Mellon/WestlB/JV)

(2006/C 113/06)

(Dokuments attiecas uz EEZ)

2006. gada 30. martā Komisija nolēma necelt iebildumus pret augstāk paziņoto koncentrāciju un paziņo, ka tā ir saderīga ar kopējo tirgu. Šis lēmums ir balstīts uz Padomes Regulas (EK) Nr. 139/2004 6. panta 1. punkta b) apakšpunktu. Lēmuma pilns teksts ir pieejams vienīgi angļu valodā un tiks publicēts pēc tam, kad tiks noskaidrots, vai tas ietver jelkādus komercnoslēpumus. Tas būs pieejams:

----

III Paziņojumi

Komisija

----

I-Roma: Regulārās gaisa satiksmes pakalpojumu sniegšana

Itālijas izsludināts konkurss saskaņā ar Padomes Regulas (EEK) Nr. 2408/92 4. panta 1. punkta d) apakšpunktu regulāras gaisa satiksmes pakalpojumu sniegšanai maršrutā Pantellerija (Pantelleria) — Trapani (Trapani) un Trapani — Pantellerija

(2006/C 113/07)

1.   Ievads: Saskaņā ar 4. panta 1. punkta a) apakšpunktu Padomes 1992. gada 23. jūlija Regulā (EEK) Nr. 2408/92 par Kopienas aviosabiedrību piekļuvi Kopienas iekšējiem gaisa ceļiem Itālijas valdība — Infrastruktūras un transporta ministrija (Ministero delle Infrastrutture e Trasporti) — atbilstoši Sicīlijas reģiona dienestu sanāksmē pieņemtajiem lēmumiem ir nolēmusi noteikt sabiedrisko pakalpojumu sniegšanas saistības attiecībā uz regulāru gaisa satiksmi šādā maršrutā:

Pantellerija — Trapani un Trapani — Pantellerija.

Šīm sabiedrisko pakalpojumu sniegšanas saistībām noteiktie standarti ir publicēti Eiropas Savienības Oficiālajā Vēstnesī C 112, 12.5.2006.

Ja trīsdesmit dienu laikā no šā konkursa uzaicinājuma publicēšanas neviens aviopārvadātājs nebūs sācis vai negatavosies sākt regulāru gaisa satiksmi saskaņā ar iepriekšminētajam maršrutam noteiktajām sabiedrisko pakalpojumu sniegšanas saistībām un neprasot finansiālu kompensāciju, Itālijas valdība saskaņā ar minētās regulas 4. panta 1. punkta d) apakšpunktā izklāstīto procedūru ir nolēmusi ierobežot piekļuvi šim maršrutam, atļaujot to veikt tikai vienam aviopārvadātājam, un atklāta konkursa kārtībā piešķirt tiesības sniegt šos pakalpojumus saskaņā ar Padomes Regulas (EEK) Nr. 2408/92 noteikumiem.

Tiesības sniegt pakalpojumus attiecīgajā maršrutā piešķirs atklāta konkursa kārtībā, pamatojoties uz ekonomiski visizdevīgāko piedāvājumu, par pamata summu ņemot tās finansiālās kompensācijas apjomu, kas noteikta šā konkursa paziņojuma 5. punktā minētajā konkursa dokumentācijā.

2.   Konkursa mērķis: Konkursa mērķis ir nodrošināt regulāru gaisa satiksmi norādītajā maršrutā saskaņā ar sabiedrisko pakalpojumu sniegšanas saistībām, kas publicētas 12.5.2006. Eiropas Savienības Oficiālajā Vēstnesī C 112 atbilstoši Regulas (EEK) Nr. 2408/92 noteikumiem.

3.   Līdzdalība: Konkursā drīkst piedalīties jebkurš aviopārvadātājs, kuram ir derīga darbības licence, kas izdota kādā no dalībvalstīm saskaņā ar Padomes 1992. gada 23. jūlija Regulu (EEK) Nr. 2407/92, un kurš atbilst tehniskajām prasībām, kas noteiktas 12.5.2006. Eiropas Savienības Oficiālajā Vēstnesī C 112 publicētajās sabiedriskā pakalpojuma saistībās.

4.   Procedūra: Uz konkursa uzaicinājumu attiecas Regulas (EEK) Nr. 2408/92 4. panta 1. punkta d), e), f), h) un i) apakšpunkts.

5.   Konkursa dokumentācija: Pilnu konkursa dokumentāciju, kurā ietverti īpašie konkursa noteikumi un noteikta maksimālā summa, ko var piešķirt kā finansiālu kompensāciju un kas jāņem par pamatu konkursa procedūrai, kā arī jebkādu citu būtisku informāciju, kura ir šā konkursa paziņojuma neatņemama sastāvdaļa, bez atlīdzības var saņemt šajā iestādē:

ENAC, Direzione Trasporto Aereo, viale del Castro Pretorio 118, I-00185 Roma.

6.   Līgums par pakalpojumu izpildes pārvaldību: Pakalpojumu reglamentēs līgums, kas sagatavots pēc tipveida parauga, kurš ietverts konkursa dokumentācijā.

7.   Finansiāla kompensācija: Konkursa piedāvājumos skaidri jānorāda ar sadalījumu pa gadiem, kāda būs maksimālā pieprasītā kompensācijas summa, nepārsniedzot 5. punktā minēto, pakalpojumu sniegšanai turpmākajos divos gados pēc paredzētā pakalpojumu sniegšanas sākuma datuma, saglabājot iespēju pagarināt šo laiku vēl par 12 mēnešiem.

Precīzu piešķirtās kompensācijas summu par katru gadu noteiks pēc paveiktā atbilstoši uzrādītajiem dokumentiem atkarībā no faktiskajiem šā pakalpojuma izdevumiem un ienākumiem, nepārsniedzot konkursa dokumentācijā norādīto summu.

Aviopārvadātājs nekādā gadījumā nedrīkst prasīt lielāku finansiālās kompensācijas summu par to, kāda noteikta nolīgumā, jo maksājums nav atlīdzība, bet finansiāla kompensācija par tāda pakalpojuma izpildi, kuram uzliktas sabiedriskā pakalpojuma saistības.

Ikgadējos maksājumus veido secīgi maksājumi un atlikuma maksājums. Šo atlikumu izmaksā tikai pēc tam, kad ir apstiprināti pārvadātāja pārskati attiecībā uz šo maršrutu un veikta pakalpojumu izpildes pārbaude saskaņā ar turpmāk 10. un 11. punktā paredzētajiem noteikumiem.

8.   Aviobiļešu cenas: Pretendentu iesniegtajos piedāvājumos jānorāda paredzētās cenas, kurām jābūt saskaņā ar sabiedrisko pakalpojumu sniegšanas saistībām, kas publicētas Eiropas Savienības Oficiālajā Vēstnesī C 112, 12.5.2006.

9.   Līguma darbības termiņš: Līguma darbības termiņš ir 2 gadi ar iespēju to pagarināt vēl par 12 mēnešiem, skaitot no dienas, kad paredzēts uzsākt aviopakalpojumu sniegšanu attiecīgajā maršrutā, un saskaņā ar uzliktajām sabiedriskā pakalpojuma saistībām.

Līguma pareizu izpildi un aviopārvadātāja analītiskos izmaksu pārskatus saistībā ar attiecīgo maršrutu pēc administrācijas pieprasījuma pārbaudīs reizi gadā sadarbībā ar pārvadātāju.

10.   Līguma laušana un iepriekšējs brīdinājums: Gan viena, gan otra līgumslēdzēja puse var lauzt līgumu pirms tā termiņa beigām, paziņojot par to sešus mēnešus iepriekš. Ja pārvadātājs nepilda kādu no sabiedrisko pakalpojumu sniegšanas saistībām, uzskata, ka ar to līgums ir pārtraukts bez iepriekšēja brīdinājuma, ja vien aviopārvadātājs nebūs atsācis pakalpojumu sniegšanu ilgākais 30 dienu laikā pēc oficiāla atgādinājuma saņemšanas par uzlikto saistību precīzu izpildi.

11.   Līguma nepildīšana un sankcijas: Aviopārvadātājs nav vainojams līgumsaistību nepildīšanā, ja pakalpojumi netiek sniegti šādu iemeslu dēļ:

bīstami laika apstākļi,

vienas lidostas slēgšana,

sabiedrības drošība,

streiki,

sabiedrības drošība vai

nepārvaramas varas apstākļi.

Minētajos gadījumos finansiālās kompensācijas summu samazina proporcionāli nenotikušo reisu skaitam.

Aviopārvadātājs atbild par līguma saistību precīzu izpildi. Ja līgumsaistības nepilda vai pilda tās tikai daļēji tādu iemeslu dēļ, kas nav atkarīgi no nepārvaramas varas vai no tādiem ārkārtējiem un neparedzētiem apstākļiem, kurus pārvadātājs nevar ietekmēt un kurus pārvadātājs par spīti visām savām pūlēm nav varējis novērst, Itālijas iestādes pēc oficiāla apstrīdējuma nosūtīšanas desmit dienu laikā pēc pārkāpuma atklāšanas var atsaukt pārvadātāja tiesības sniegt pakalpojumus attiecīgajā maršrutā.

Apliecinošu dokumentu iesniegšanai aviopārvadātājam piešķir ne vairāk kā septiņas dienas, skaitot no apstrīdējuma saņemšanas dienas.

Aviopārvadātāja tiešas vainas dēļ atcelto reisu skaits katru gadu nedrīkst pārsniegt 2 % no paredzēto reisu skaita, tādējādi veicot 98 % plānoto reisu. Par katru aviopārvadātāja vainas dēļ atceltu reisu, kas pārsniedz minēto ierobežojumu, aviopārvadātājam jāsamaksā regulatīvajai iestādei 3 000,00 EUR soda nauda.

Aviopārvadātājam jānodrošina, ka reisi notiek sarakstā paredzētajā laikā, pie kam kavēšanās nedrīkst pārsniegt 30 minūtes salīdzinājumā ar noteikto lidojumu grafiku (aviopakalpojuma izpildes precizitātes koeficients). Par katru kavēšanos ilgāk par 30 minūtēm aviopārvadātājam jāsamaksā katram pasažierim 15,00 EUR, šo summu atskaitot no nākamās biļetes cenas.

Iepriekš izklāstītos noteikumus nepiemēro atceltajiem reisiem un tiem, kas aizkavējušies laika apstākļu un streiku dēļ vai ar pārvadātāja atbildību nesaistītu iemeslu dēļ un/vai ārpus viņa kontroles.

Jebkāds aviopakalpojuma sniegšanas pārtraukums būs par pamatu finansiālās kompensācijas apjoma pārskatīšanai, samazinot to proporcionāli nenotikušo reisu skaitam, neskarot iespējamo procedūru atlīdzības piedzīšanai par nodarīto kaitējumu.

Ja pārvadātājs neievēro 10. punktā paredzēto iepriekšējā brīdinājuma termiņu, tam piemēro līgumsodu, kas aprēķināts, ņemot vērā to dienu skaitu, kurās saistības par iepriekšēju brīdinājumu nav pildītas, un to, cik lielā mērā attiecīgā gada laikā faktiski netika nodrošināta satiksme, taču nepārsniedzot maksimālo finansiālās kompensācijas summu, kas noteikta saskaņā ar 7. punktā izklāstītajiem nosacījumiem.

Lai nodrošinātu lidojumu nepārtrauktību un to regularitāti, pārvadātājs, kas uzņemas sabiedrisko pakalpojumu sniegšanas saistības, pareizas pakalpojuma izpildes un ilguma garantēšanai iemaksā drošības naudu. Minētā drošības nauda ir vismaz 800 000,00 EUR, un tā tiek garantēta ar apdrošināšanas sabiedrības galvojumu par labu ENAC (Ente Nazionale dell'Aviazione Civile), kas to izlietos, lai turpmāk nodrošinātu saistību shēmas izpildi.

Drošības naudu atbrīvo automātiski pēc 9. punkta pēdējā daļā minētās regulārās pārbaudes, kuru veic pēc līguma termiņa izbeigšanās.

12.   Piedāvājumu iesniegšana: Piedāvājumi jāizstrādā saskaņā ar konkursa dokumentācijā paredzētajiem noteikumiem (pretējā gadījumā tos nepieņem) un trīsdesmit dienu laikā no šā konkursa uzaicinājuma publicēšanas dienas Eiropas Savienības Oficiālajā Vēstnesī aizvērtā un aizzīmogotā aploksnē jānosūta pa pastu kā ierakstīta vēstule ar paziņojumu par saņemšanu vai jāiesniedz personīgi, saņemot attiecīgu apliecinājumu, šādā adresē:

ENAC, direzione generale, viale del Castro Pretorio 118, I-00185 Roma.

13.   Konkursa spēkā esība: Saskaņā ar Padomes Regulas (EEK) Nr. 2408/92 4. panta 1. punkta d) apakšpunkta noteikumiem šis konkurss ir spēkā, ja trīsdesmit dienu laikā pēc šā konkursa uzaicinājuma publicēšanas 12.5.2006. Eiropas Savienības Oficiālajā Vēstnesī C 112 neviens Kopienas aviopārvadātājs nav uzņēmies sniegt sabiedrisko pakalpojumu attiecīgajā maršrutā saskaņā ar uzliktajām sabiedriskā pakalpojuma sniegšanas saistībām un bez finansiālas kompensācijas.

14.   Līgumtiesību piešķiršana: Līgumtiesību piešķiršanas procedūru veic ENAC (Ente Nazionale dell'Aviazione Civile), šim nolūkam vajadzības gadījumā ieceļot komisiju.

15.   Strīdi: Iespējamos strīdus, kas var izcelties starp līgumslēdzējām pusēm attiecībā uz līguma vai pakalpojuma izpildi, izšķirs kompetenta tiesas iestāde, iepriekš mēģinot panākt mierizlīgumu 90 dienu laikā pēc strīda izcelšanās.

----